Whitley Bay
<s>Whitley Bay je ladanjsko - rezidencijalni grad od 36,768 stanovnika na sjeveroistoku Engleske u Metropolitanskoj grofoviji Tyne and Wear.</s>

<s>Whitley administrativno podpada pod Metropolitanski borough North Tyneside.</s>

<s>Geografske karakteristike</s>

<s>Whitley Bay leži duž obale Sjevernog mora nešto sjevernije od Tynemoutha, udaljen nekih 16 km istočno od centra Newcastla sa kojim je povezan metro linijom Tyne and Wear.</s>

<s>Whitley Bay je odličan primjer viktorijanskog doba, kako je morsko ljetovalište izraslo zajedno sa željeznicom.</s>

<s>Historija</s>

<s>Svojevremeno je bio popularno odmaralište za ljude iz Škotske i Sjeveroistočne Engleske, pa iako je danas pretežno rezidencijalni grad, još uvijek je i turistička meka, sa hotelima, pansionima i restoranima duž promenade uz more.</s>

<s>Historija Whitley Baya je tipična za takva odmarališta.</s><s>U srednjem vijeku na tom mjestu postojao je jedino  svjetionik, tako da je još 1861. bio seoce od samo 300 stanovnika.</s><s>Ali je već sljedeće godine kad je stigla željeznica i podignut željeznički kolodvor, postao dostupniji građanima Newcastla i onim udaljenijim na sjeveru, pa je počeo eksplozivno rasti.</s><s>Tako da je do 1901. imao već oko 6.800 stanovnika, a njihov broj bi se za ljetnih praznika višestruko povećao.</s>

<s>Da bi se izbjegla zbrka sa drugim ekspozivno rastućim ljetovalištem na sjevernomorskoj obali, ribarskom lukom Whitby u Grofoviji North Yorkshire - promjenjeno mu je ime u današnje - Whitley Bay.</s>

<s>Nekad je bio poznat po Škotskom tjednu, kad su ga preplavili radnici iz Škotske, jer su u to vrijeme škotske tvornice tokom ljeta prekidale rad i odlazile na kolektivni godišnji odmor.</s><s>Ipak nisu svi posjetioci Whitley Baya bili samo radnici, jer je duž njegove promenade bilo i vrlo skupih hotela za bogatiju klijentelu.</s>

<s>U Whitley Bayu od 1943. djeluje škola pod pokroviteljstvom Kraljevske ratne mornarice za mornare volontere.</s>

<s>Izvori</s>

<s>Vanjske veze</s>

<s>Whitley Bay Beach  
 Whitley Bay Sea Cadets</s>

<s>Gradovi u Engleskoj
Tyne and Wear</s>

